Þriðji elsti Íslendingurinn er 106 ára Snæfellingur Guðný Ásbjörnsdóttir er fædd á Hellissandi 20. september 1907 og fagnaði því 106 ára afmæli sl. föstudag . Aðeins tveir aðrir Íslendingar eru eldri um þessar mundir ; tvær 107 ára konur . Foreldrar Guðnýjar voru Ásbjörn Gilsson útvegsbóndi frá Öndverðarnesi á Snæfellsnesi og Hólmfríður Guðmundsdóttir frá Purkey á Breiðafirði . Guðný er næstyngst tíu systkina . Guðrún systir hennar varð 100 ára , Þórunn 95 ára og fjögur önnur systkini náðu áttræðisaldri . Eiginmaður Guðnýjar var Kristjón Árnason verslunarmaður , en hann varð 90 ára . Synir þeirra eru tveir , annar á lífi . Guðný og Kristjón bjuggu fyrst á Hellissandi en fluttu til Reyjavíkur lýðveldisárið 1944 . Guðný hefur verið búsett á Hrafnistu í Reykjavík í rúma tvo áratugi . Myndin af Guðnýju var tekin fyrir tveimur árum . Norðanverður Snæfellsjökull blasir við frá fæðingarstað hennar .